**Poziv za mlade koji se žele uključiti u izradu/promjenu sustava podrške za studente s invaliditetom**

Dragi svi,

ovim putem vas pozivamo da se aktivno uključite i pridonesete razvoju sustava podrške za studente s invaliditetom, kažete vaše mišljenje i utječete na kreiranje politika za vas same.

Ovo je jedinstvena prilika da izrazite svoje mišljenje onima koji svojim odlukama utječu na vašu svakodnevicu.

**Kako se uključiti?**

Prijavi se [**OVDJE**](https://docs.google.com/forms/d/1BH3wxIX2dTtoeQqpWhvfS7-AUsBG2dM9AuoXQ2KhH6w/viewform) do 8.5.2016**.** za  sudjelovanje na sastanku mladih i donositelja odluka koji će se održati **11.5.2016.** u Sveučilišnoj knjižnici u Splitu (Ruđera Boškovića 31) u trajanju od 10:00 do 18:00 sati.

Na sastanku će sudjelovati predstavnici institucija zaduženih za donošenje odluka o podršci studentima s invaliditetom i ovo će biti prilika da se s njima uključiš u direktnu raspravu i utječeš na njihove buduće odluke za svoje dobro i dobro budućih studenata s invaliditetom.

**Zašto?**

Udruga Zamisli u suradnji s Pravobraniteljicom za osobe s invaliditetom i Studentskim pravobraniteljem Sveučilišta u Zagrebu provodi projekt "Podrška studentima s invaliditetom" kojemu je cilj kroz sastanke mladih s invaliditetom i donositelje odluka doći do zaključaka i preporuka za poboljšanje postojećeg sustava podrške SSI na razini RH.

Projekt je financiran sredstvima programa Europske unije Erasmus+.

**Za više informacija**

Ukoliko te zanima više piši na [maja.dragojevic@zamisli.hr](mailto:maja.dragojevic@zamisli.hr) ili na Facebook stranici projekta koju možeš naći [OVDJE](https://www.facebook.com/podrskaSSI/?ref=hl).

Radujemo se tvojoj prijavi!